अहिलेसम्मको तयारीअनुसार उहाँ १५ सदस्यीय टोलीको नेतृत्व गर्दै बिहीबार चीन प्रस्थान गर्दै हुनुहुन्छ। शनिबार बोआओ फोरमलाई सम्बोधन गर्ने उहाँले आगामी आइतबार चिनियाँ राष्ट्रपति सी जिङ पिङसँग भेटवार्ता गर्ने कार्यतालिका तय भएको छ। भ्रमणका क्रममा नेपालले महत्त्वपूर्ण सम्झौता गर्ने गृहकार्य गरे पनि त्यस्तो सम्भावना न्यून रहेको परराष्ट्रका अधिकारीहरू बताउँछन्। राष्ट्रपति सीसँग भेटवार्ता हुने निश्चित भएपछि मात्र प्रधानमन्त्री प्रचण्ड भ्रमणका लागि तयार रहनुभएको बताइएको छ।
